Knoll og Tott

Knoll og Tott (originaltittel The Katzenjammer Kids) er en tegneserie skapt av tysk-amerikaneren Rudolph Dirks (1877–1968). Den regnes av mange for å være verdens første moderne tegneserie, med mulig unntak av The Yellow Kid.Store norske leksikon: Tegneserier

 Historie 
Knoll og Tott debuterte 12. desember 1897 i American Humorist, som var New York Journals søndagsmagasin. Serien var sterkt inspirert av barneboken Max og Moritz av Wilhelm Busch fra 1865.http://www.psu.edu/dept/inart10_110/inart10/stripbio1.html  Integrative Arts 10: Artists Biographies Part 1 Rudolph Dirks skrev og tegnet serien fram til mars 1913. Uoverensstemmelser mellom Dirks og aviseieren Hearst førte så til at serien ble stanset i over ett år. Don Markstein's Toonopedia™: The Katzenjammer Kids Konflikten mellom Dirks og Hearst hadde angivelig å gjøre med at Dirks ønsket pause fra serien og aktet å dra på jordomseiling, noe som førte til at Hearst ansatte andre tegnere og nektet å gi Dirks tilbake jobben da han vendte hjem igjen. Etter en omfattende rettssak ble det vedtatt at serien og dens navn, «The Katzenjammer Kids», juridisk tilhørte Hearst. Hearst ansatte dermed fra og med juli 1914 Harold H. Knerr som ny tegner for serien. Knerr hadde stor fantasi og livfull strek, og mange regner hans versjon av Knoll og Tott som den beste.http://www.lambiek.net/artists/k/knerr_hh.htm Lambiek.net: Harold H. Knerr

Dirks fikk imidlertid tillatelse til å skape en separat versjon av serien for andre aviser, med samme figurer og miljøer, men under et annet navn. Sommeren 1914 debuterte dermed serien The Captain and the Kids, som er den lengstlevende amerikanske avis-tegneserie, fra oppstarten i desember 1897, og med fire år under første verdenskrig da de tyskklingende navnene Hanz og Fritz ble endret til Mike og Aleck.<ref>[https://comicvine.gamespot.com/the-captain-and-the-kids/4060-57252/ «The captain and the kids», comicvine]</ref> I begynnelsen var The Captain and the Kids nærmest identisk med The Katzenjammer Kids. Dirks fortsatte å tegne denne serien fram til 1958, da hans sønn John Dirks tok over, og fortsatte å tegne den fram til 1979 da den ble lagt ned. Denne versjonen av serien er i Norge kjent som Kapteinens jul.

Harold H. Knerr tegnet Knoll og Tott i 35 år, fram til sin død i 1949. Serien er siden blitt tegnet av Doc Winner (1949-56), Joe Musial (1956-77), Mike Senich (1977-81) og Angelo DeCesare (1981-86). Fra 1986 og i tjue år framover tegnet Hy Eisman serien; det siste nye avsnittet ble angivelig publisert i amerikanske aviser 1. januar 2006.http://comicskingdom.com/celebrate-king-features-100th-anniversary  Comicskingdom.com: King Features 100th Anniversary Knoll og Tott ble med tiden betraktelig mildere i tonen, og tidligere faste innslag som at Knoll og Tott får juling, er forsvunnet i nyere avsnitt. Serien var blant verdens mest populære i første halvdel av 1900-tallet, men trykkes i dag kun i et fåtall aviser og blader. Den distribueres gjennom King Features Syndicate.

 Handling 
Serien handler om tvillingguttene Knoll og Tott (i originalen «Hanz» og «Fritz») som gjør opprør mot autoritetene, som oftest personifisert ved deres mor (fru Vom), kaptein Vom (som ikke er deres biologiske far) eller megler Smekk. Ofte vanker det juling i ettertid, enten for Knoll og Tott eller for kaptein Vom og megler Smekk (som i originalen er skoleinspektør). I Knerrs versjon forekom også skikkelser som Tuppen, frøken Spjåk og Fredrik, tvillingenes eldre fetter. Fra 1930-tallet utspilte handlingen seg utelukkende på en sydhavsøy hvor familien slo seg ned i både Knerrs og Dirks versjoner av serien.

I den originale versjonen snakker mange av figurene amerikansk-engelsk med tysk aksent. På tysk betyr Katzenjammer både dårlig musikk («kattemusikk») og ekstrem bakrus.Katzenjammer = bakrus

 I Norge Knoll og Tott, eller «Knold og Tot», debuterte i Norge i ukebladet Vor Tid, hvor den gikk 1909-10, og den gjorde også et kort gjestespill i Allers rundt samme tid.Knoll og Tott - Store norske leksikon Det var imidlertid i ukebladet Hjemmet at serien slo an, hvor den var med fra første nummer i januar 1911, i begynnelsen under navnet Knold og Tots Uglspilstreger.Hjemmet (Oslo : trykt utg.). 1911 Nr. 1 14 Lest 7. april 2020. Serien gikk i Hjemmet hver uke inntil 2017, da Hjemmet valgte å avslutte publisering av serien.Slutt for Knold og Tot - serienett.no. Lest 1. november 2022.

 Julehefter 
Rundt juletider i 1911 kom det første samleheftet, Knold og Tot i skole, Norges første tegneserieutgivelse.«Fremad og aldri glemme», Empirix 16. januar 2015 Nok et hefte fulgte i 1912, Knold og Tot til lands og til vands. Fra 1914 har Knoll og Tott utkommet som julehefte hvert år, med krigsåret 1944 som eneste unntak (antagelig grunnet papirmangel). Juleheftene fra før krigen var forbeholdt de velstående. Knold og Tot fra 1919 kostet en hel krone, like mye som en fisker fikk i daglønn.Kari Nestaas: «Tegneserier var ukultur», Kapital nr 6, 2003 Heftet tilhører de mest solgte i Norge hver jul. Fram til 1950-tallet var det utelukkende Knerrs versjon av serien som ble anvendt i juleheftene; under 1910-tallet (og kanskje senere også) riktignok ofte i versjoner tegnet om av ukjente tegnere. I senere tiår har også Doc Winner og Joe Musials striper iblant vært trykket i juleheftene, men siden ca. år 2000 har forlaget konsekvent trykket striper av Knerr fra 1930- og 40-tallet (pr. 2021).

Fra 1988 utga Bladkompaniet hvert år et separat Knoll og Tott-julehefte under navnet Kapteinens Jul. Dette heftet hadde som formål å trykke Rudolph Dirks' senere versjon av serien, The Captain and the Kids. Spørsmål rundt opphavsrett har imidlertid ført til at Kapteinens Jul siden 2002 enkelte år har bestått av rekonstruksjoner av Dirks' striper, laget av den danske tegneren Henrik Rehr.«Full fres fra kapteinen» Hentet 11. nov. 2017 I senere år er Kapteinens Jul'' blitt utgitt av Schibsted forlag.

 Referanser 

 Eksterne lenker 
 King Features.com 
 Artikkel i «Toonopedia»

Kategori:Tegneserier fra USA
Kategori:Introduksjoner i 1897